《当阳道间 其二》
宋代·刘子寰

陵坡杳杳路如绳，缓逐杨花信马行。芳树晚馀红点缀，乱山春入翠纵横。

平州废垒八九里，楚子古藏三四茔。宇宙不能无变灭，世间修饰欲何成。

作者简介：[约公元一二二四年前后在世]字圻父，号篁栗翁，上饶人，居麻沙。生卒年均不详，约宋宁宗嘉定末前后在世。早登朱熹之门。宁宗嘉定十年(1217)进士，官至观文殿学士。平生乐于山林，淡泊自守。能诗文，与同邑刘潜夫齐名。克庄尝叙其诗集，行于世。